
Loa andmine 

(Tundmatu naisterahva säilmete matuse korraldamise kulude tasumiseks)

1. ASJAOLUD JA MENETLUSE KÄIK

Narva Linnavalitsuse 30.04.2014 korraldusega nr 458-k otsustati korraldada tundmatu isiku matus riikliku matusetoetuse seaduse mõttes. 

Tundmatu isiku säilmed (inimese kolju) olid leitud 07.07.2013 Narvas, Joala tn 25 maja juures. Tundmatu naisterahva säilmed (kolju) oli toimetatud lähimasse krematooriumisse, kus surnu tuhastamise ja muid isiku matmisega seotud teenuseid osutab Jõhvi Matusebüroo OÜ, registrikood 10072578. Krematooriumis on võimalik säilitada tuhaurni selle nõudmiseni. Narva linna Sotsiaalabiamet on seisukohal, et ei ole põhjendatud koguda hinnapakkumisi tundmatu naisetrahva säilmete (kolju) matmiseks teistelt matuseteenuseid osutavatelt ettevõtjatelt, kuna teised matuseteenuste osutavate ettevõtjad ei osuta teenuseid surnu tuhastamisel. Narva linna Sotsiaalabiamet tellis tundmatu naisetrahva säilmete (kolju) tuhastamise teenuse Jõhvi Matusebüroo OÜ-lt. Teenuse hind on 43.00 eurot vastavalt Jõhvi Matusebüroo OÜ arvele nr 010714-1. Nimetatud summa tasumiseks Narva linna Sotsiaalabiameti eelarves rahavahendid on ette nähtud.  
2. ÕIGUSLIKUD ALUSED
Vastavalt riikliku matusetoetuse seaduse § 4 lõigetele 1 ja 3  matusekorraldaja käesoleva seaduse mõttes on valla- või linnavalitsus, kellel on õigus saada matusetoetust riigieelarvest juhul, kui ta kannab surnu matuse korraldamise kulud. Valla- või linnavalitsus korraldab matuse siis, kui surnud isik on tundmatu või omasteta. 
Vastavalt riikliku matusetoetuse seaduse §-le 3 matuse korraldamise kulud on surnu transportimise, tuhastamise või matmise ning leinatalituse kulud.

Vastavalt kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Vastavalt kohaliku omavalitsuse korralduse seaduse § 7 lõikele 2 valitsusel on õigus anda korraldusi.

 3. OTSUS
Anda Narva linna Sotsiaalabiametile luba tasuda Jõhvi Matusebüroo OÜ-le, reg. kood 10072578, tema poolt osutatud teenused tundmatu naisetrahva säilmete (kolju) tuhastamisel üldsummas  43.00 eurot vastavalt arvele nr 010714-1 ja esitada Põhja Pensioniametile avaldus matusetoetuse taotlemiseks seoses tundmatu naisetrahva säilmete (kolju) matuse korraldamisega Narva Linnavalitsuse poolt.
4. RAKENDUSSÄTTED

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

